
Į S A K Y M A S
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2003 M. BALANDŽIO 30 D. ĮSAKYMO NR. V-131 „DĖL AKCIZAIS NEAPMOKESTINAMŲ DYZELINIŲ DEGALŲ ĮSIGIJIMO LEIDIMŲ IŠDAVIMO TAISYKLIŲ PATVIRTINIMO“ PAKEITIMO

Vilnius


P a k e i č i u Valstybinės mokesčių inspekcijos prie Lietuvos Respublikos finansų ministerijos viršininko 2003 m. balandžio 30 d. įsakymą Nr. V-131 „Dėl Akcizais neapmokestinamų dyzelinių degalų įsigijimo leidimų išdavimo taisyklių patvirtinimo“ (Žin., 2003, Nr. 45-2052; 2011, Nr. 45-2136):
. įrašau 2 punkte vietoj žodžio „skyriui“ žodį „departamentui“;
. įrašau 3 punkte vietoj žodžio „skyriaus“ žodį „departamento“;
. nurodytuoju įsakymu patvirtintose Akcizais neapmokestinamų dyzelinių degalų įsigijimo leidimų išdavimo taisyklėse:
. išdėstau 18 punkto paskutinįjį sakinį taip:
„Iki kito mėnesio 30 dienos toks leidimas turi būti patikslintas AVMI iniciatyva, jeigu paaiškėja, kad leidime (apskaitos lentelėje) leistinas įsigyti degalų kiekis nurodytas neteisingai.“;
. išdėstau 37 punktą taip:
„. Jeigu savivaldybė nepatvirtina perleisto žemės ūkio naudmenų ploto tapatumo, ūkio perleidėjas yra įsigijęs visą leistiną įsigyti kiekį, ūkio perėmėjas pagal Dyzelinių degalų įsigijimo taisykles neturi teisės naudoti degalų arba jeigu yra kitų aplinkybių, dėl kurių FR0803 formos leidimas negali būti išduotas, tai turi būti priimtas FR1014 formos sprendimas neperduoti degalų ūkio perėmėjui, o pareiškėjui turi būti pranešama, dėl kokių priežasčių FR0803 formos leidimas negali būti išduotas.“

